钦定古今图书集成/明伦汇编/氏族典/第472卷 > 蔡攸
## 钦定古今图书集成/明伦汇编/氏族典/第472卷 > 蔡攸

按《宋史蔡京传》：“攸字居安，京长子也。崇宁三年，赐进
士出身，除秘书郎，历进少师，封英国公，领枢密院，进
太保，徙封燕。帝欲内禅，攸属其客给事中吴敏，议遂
定。靖康元年，从上皇南，不及还都，始责为大中大夫，
继而安置永州，连徙浔、雷。京死，御史言攸罪不减乃
父，诏置万安军，寻遣使者随所至诛之。”